خاریجی ایشلر ناظیری مولود چاووش اوغلو اوکراینانین پایتاختی کیئو یاخینلیغیندا هلیکوپترین قضایا اوغراماسی نتیجه‌سینده 18 نفرین حیاتینی ایتیرمه‌سی ایله علاقه‌دار اوکراینایا باش ساغلیغی وئریب.
بو باره‌ده مولود چاووش اوغلو رسمی توییتر صحیفه‌سینده پای‌لاشیم ائدیب.
"اوکراینانین پایتاختی کیئو یاخینلیغیندا هلیکوپترین قضایا اوغراماسی نتیجه‌سینده اوکراینانین ایچ ایشلر ناظیری ده داخیل اولماقلا چوخ سایدا آدامین هلاک اولماسی ایله علاقه‌دار خبر منی کدرلندیردی،-دئیه مولود چاووش اوغلو پای‌لاشیمیندا وورغولاییب.
مولود چاووش اوغلو پای‌لاشیمیندا اوکراینا‌لی همکاری دیمیترو کولبانی اتیکتله‌یه‌رک دئییب: "حیاتینی ایتیرن‌لرین عائله‌لرینه و اوکراینا خالقینا باش ساغلیغی وئریرم، خسارت آلان‌لارا شفا دیلییرم.
قئید ائدک کی، اوکراینانین پایتاختی کیئو یاخینلیغیندا هلیکوپترین قضایا اوغراماسی نتیجه‌سینده اوکراینانین ایچ ایشلر ناظیری دنیس موناستیرسکی و اونون معاوینی ده داخیل اولماقلا 18 نفر حیاتینی ایتیریب.
اوکراینا ایچ ایشلر ناظیرلیگی‌نین موشاویری قضانین سبب‌لری‌نین آراشدیریلدیغینی بیلدیریب.
